257 
det Mindste til Hinder for at antage, at lignende tvivlsomme 
Indblandinger kunne findes mellem Redskaberne, og dobbelt, 
da den ommeldte Hammer ovenikjøbet er den eneste, fra nogen 
Affaldsdynge hidtil kjendte Steenhammer. 
Naar en tilsvarende, vistnok rimelig og retfærdig Kritik 
anvendes paa de af Prof. Steenstrup her udtrykkelig paaberaabte, i 
Affaldsdyngerne selv formeentlig forekommende smukke eller 
endog »mesterlig« tildannede Redskabers virkelige Findested, vil 
det ufeilbarlig vise sig, at endog kun yderst faa af disse hidtil 
kjendte »faa Procentu med Rette kunne siges at hidrøre fra 
Affaldsdyngernes egentlige Tid, ja at ikke et eneste szkkert Spor 
af slige Sager vil kunne opvises fra nogle af de meest iso- 
lerede og meest charakteristiske større Affaldsdynger, som ere 
blevne undersøgte af Selskabets geologisk - antiqvariske Comitee 
eller af dennes enkelte Medlemmer, t. Ex. fra Dyngerne ved 
Meilgaard1), ved Fannerup, Rottehusene ved Gudumholm, og 
ved Sølager (ikke langt fra Frederiksværk). Selv den mærkelige, 
af Comiteen undersøgte Dynge ved Havelse, som forresten i det 
Hele kun har afgivet meget svage Spor til slebne Redskaber 
(ialt kun et Par Stykker blandt flere hundrede raae), har en saa stor, 
i senere Tider pløiet Overflade, (hvor nu en Mølle er anlagt), 
af man der ikke tør glemme Muligheden af senere Indblandinger, 
hvilket Samme i endnu højere Grad gjelder om den ligeoverfor 
liggende, nu næsten forsvundne, Affaldsdynge påa Holmen i 
Stærengene ved Jægerspriis, ved hvis første Opdagelse og Under- 
søgelse jeg, efter Indbydelse af Hs. Majestæt Kongen, selv var 
tilstede. Det er mig derfor aldeles ikke klart, hvorledes man 
1) Blandt Sagerne fra Meilgaard er der vel i Museet (under Nr. 11419) op- 
stillet en lille, paa alle fire Sider sleben Flintkile i en fra alle de øvrige 
Kiler forskjellig Form. Men denne Kile har jeg selv ved min Nærværelse 
påa Stedet 1850 indkjøbt hos en Bonde, der foregav at have fundet den 
i Affaldsdyngen, uden dog at kunne nøiere angive Findestedet, hvilket 
saaledes forbliver tvivlsomt. De storartede Gravninger netop i Meil- 
gaards Dyngen have desuden baade før og senere ikkun bragt ganske 
andre, fuldkommen raae Sager for Dagen. 
